open-index/open-wikipedia-markdown huggingface dataset:
תהילים ע"ה

**תהילים ע"ה** הוא המזמור השבעים וחמישה בספר תהילים (לפי המספור בוולגטה ובתרגום השבעים, המזמור ממוספר כמזמור ה-74). המזמור עוסק בתודה לאל ובתקווה הרבה שיש למשורר בישועתו גם בעת צרה. זהו המזמור הרביעי הפותח במילים "אל תשחת" (בדומה לתהילים נ"ז, נ"ח ונ"ט).

## תוכנו של המזמור
המזמור מכיל 11 פסוקים, והוא עוסק בלימוד לקח ומוסר לרשעים ובשבח לאל השופט. באופן חריג יחסית לשאר מזמורי תהלים, האל גם משמיע את דברו.

המשורר פותח בשירה בשם כולם: "הוֹדִינוּ לְּךָ, אֱלֹהִים" (ב), ואף מציין את קרבת שם ה', כלומר קרבתו שלו למאמיניו: "וְקָרוֹב שְׁמֶךָ".

לאחר מכן המשורר מצטט את דברי האל עצמו: "בבוא העת "אֶקַּח מוֹעֵד" ואבוא לשפוט את הארץ וכל יושביה". ציטוט שנאמר כתגובה לבקשה המתוארת בסוף המזמור הקודם לנקום את נקמת האל מהרשעים "קומה אלוהים ריבה ריבך".

לאחר ציטוט זה המשורר חוזר לדבריו הוא ומזהיר את הרשעים לא להתגאות ולדבר בעזות וחוצפה כתוצאה מהצלחתם והישגיהם החומריים: "אָמַרְתִּי לַהוֹלְלִים אַל תָּהֹלּוּ וְלָרְשָׁעִים אַל תָּרִימוּ קָרֶן... תְּדַבְּרוּ בְצַוָּאר עָתָק (בגאווה)".

המשורר ממשיך ומנמק את אזהרתו: "כי לא ממוצא וממערב ולא ממדבר הרים" ההצלחה לא תלויה במסחר בארצות המזרח (מוצא) והמערב, את צמד המילים "ממדבר הרים" יש מפרשים כמכוונים אף הם לשיירות סחורה ההולכות במדבר, כמו כן יש מפרשים כי כמו המילים "מוצא" ו"מערב" המתייחסות לרוחות השמים אף "מדבר" ו"הרים" הם השלמה לרוחות, כך ש"מדבר" הוא הדרום המדברי, ו"הרים" הם הרי הלבנון שבצפון, ויש שפירשו שהכונה לרעיית הצאן במקומות המרעה שבהרים. כלומר ההצלחה לא תלויה בכוח האדם אלא רק באלוהים: "כִּי אֱלֹהִים שֹׁפֵט זֶה יַשְׁפִּיל וְזֶה יָרִים".

המשורר מוסיף ומגדיל את אזהרתו בתיאור כוס התרעלה השמורה ביד ה' על מנת להשקות בה את הרשעים " כי כוס ביד ה'... אך שמריה ימצו ישתו כל רשעי ארץ".

וזאת בניגוד למצבם החיובי של הצדיקים שיזכו לתשועה עליה המשורר מבטיח לזמר: "ואֲנִי אַגִּיד לְעֹלָם אֲזַמְּרָה לֵאלֹהֵי יַעֲקֹב".

המזמור נחתם בציטוט שני ואחרון מדברי האל להכרית את ממשלת הרשעים ולרומם את הצדיקים בישועה לעומתם: "וכל קרני רשעים אגדע תרוממנה קרנות צדיק".

## הקבלות במקרא
ניכרות הקבלות בין הפרק לתפילת חנה, לשניהם משותף מבנה משפטי השלילה המדלג על מילת "אַל", בשניהם מובעת תוכחה נגד דוברי "עתק", ובשניהם נאמר שה' הוא המשפיל והמרומם, אף חתימתם של שניהם היא בהתרוממות קרן הצדיק - או משיח ה'. לתיאור "כוס התרעלה" מקבילות רבות במקרא, ציור מלא של השקיית הכוס לאומות בא בספר ירמיהו.
## הפרק בתרבות
הפסוק האחרון - "וְכָל-קַרְנֵי רְשָׁעִים אֲגַדֵּעַ תְּרוֹמַמְנָה קַרְנוֹת צַדִּיק" הוא חציו הראשון של ניגון חסידי, שהמשכו בפרק קל"ב בתהילים, פס' יח - "אוֹיְבָיו אַלְבִּישׁ בֹּשֶׁת
וְעָלָיו יָצִיץ נִזְרוֹ". מקור הניגון בחסידות חב"ד והוא מופיע כניגון קס"א בספר הניגונים של חב"ד. השיר מופיע גם בפרויקט צמאה בביצועו של אריאל זילבר.

## קישורים חיצוניים

* תהילים ע"ה מתוך פרויקט 929

## הערות שוליים

ע"ה
רישיון

[טקסט=A 2010 sample of a California driver's license, showing a fictitious young woman named "Suzy Q. Sample"|ממוזער| ממשלות מנפיקות [רישיון נהיגה|רישיונות נהיגה לאנשים המורשים לנהוג בכלי רכב בכבישים ציבוריים.]]
**רישיון** או **היתר** הוא הרשאה שרשות שלטונית נותנת לאדם, או לאישיות משפטית אחרת, לעסוק בפעילות שהחוק אוסר על מי שאינו מחזיק בו (לדוגמה: רישיון לחפור באתר עתיקות), וכן רישיון הניתן לכלי המתיר את השימוש בו ומעיד על היותו מפוקח ורשום על ידי הרשות השלטונית המוסמכת (לדוגמה: רישיון כלי-טיס).

רישיון מוענק על ידי צד (מעניק הרישיון) לגורם אחר (בעל הרישיון) כחלק מהסכם בין אותם צדדים. במקרה של רישיון שניתן על ידי ממשלה, הרישיון מתקבל באמצעות הגשת בקשה אליו. במקרה של צד פרטי, מדובר בהסכם ספציפי, לרוב בכתב (כגון חוזה שכירות או חוזה אחר). ההגדרה הפשוטה ביותר היא "רישיון הוא הבטחה לא לתבוע", מאחר שרישיון בדרך כלל מתיר לגורם המורשה לעסוק בפעילות שאינה חוקית, וכפופה לתביעה, ללא הרישיון (למשל דיג, נהיגה במכונית, או הפעלת תחנת רדיו או ערוץ טלוויזיה), או שהיא מתירה לגורם המורשה לעשות משהו שיפר את זכויות הגורם המעניק (למשל, ליצור עותקים של יצירה המוגנת בזכויות יוצרים), אשר ללא הרישיון, ניתן לתבוע את הגורם המורשה, מבחינה אזרחית או פלילית.

בפרט, רשויות שלטון יכולות לתת רישיון על מנת לאפשר פעילות שבלעדיה הייתה אסורה. ייתכן ורשויות השלטון עשויות לדרוש תשלום אגרה או הוכחת יכולת. דרישות אלו עשויות ולתת לרשויות השלטון אפשרות לקבוע תנאים ומגבלות.

נותן רישיון רשאי להעניק **רישיון** על פי חוקי הקניין הרוחני לאשר שימוש (כגון העתקת תוכנה או שימוש בהמצאה מוגנת בפטנט) לבעל רישיון, תוך מניעה מתביעת הפרת קניין רוחני על ידי נותן הרישיון. בדרך כלל, רישיון לפי קניין רוחני כולל מספר מרכיבים מעבר להענקה עצמה, כולל תנאי השימוש ברישיון, הוראות חידוש הרישיון ומגבלות אחרות הנחשבות חיוניות לנותן הרישיון.

## קישורים חיצוניים

* 

## הערות שוליים

קטגוריה:רישוי
פחזנית

**פַּחְזָנִית** היא מאפה קטן וחלול מבצק רבוך עם מילוי.

## שימושים
פחזניות ניתנות לאכילה כמות שהן, אך השימוש הנפוץ יותר הוא כמרכיב במנות אחרות. שימוש נרחב בתחום המגדנאות נעשה בפחזניות עם מילוי מתוק, כחלק או כבסיס לקינוחים שונים, למשל בקרוקמבוש, סלמבו ועוגת סנט אונורה.

מילויים מתוקים נפוצים הם קצפת, קרמים שונים (בעיקר חביצה) ופירות. במנות שאינן קינוחים מילוי נפוץ לפחזניות הוא מחית. לבצק הפחזנית טעם נייטרלי ויכולת ספיגה של נוזלים, דבר שהופך אותה פופולרית במנות עשירות ברטבים.

## הכנה
להכנת הפחזנית מזלפים בצק רבוך בצורת עיגולים בקוטר הרצוי על תבנית אפייה עם מרווחים בין העיגולים. לאחר האפייה קיימות שתי אפשרויות: חיתוך המאפה לרוחבו ומילויו (בדומה להכנת כריך), או מילוי באמצעות צנתר זילוף דרך בסיס הפחזנית.

מילוי בשיטת הכריך מתאים יותר למליות יציבות מאוד, כגון קרמים יציבים או גלידה קרה, בעוד שהזילוף מתאים למליות רכות ונוזליות.

פחזניות ריקות המיוצרות באופן תעשייתי נמכרות בדרך כלל בחנויות המתמחות במוצרים לאפייה.

## ראו גם
*אקלר
*כיסונים
*מורקופ

## קישורים חיצוניים

*

קטגוריה:מאפים
קטגוריה:מגדנאות
קטגוריה:ממולאים
קטגוריה:מאפים ממולאים
ארנה מילר

**ארנה מילר** (בהונגרית: **Müller Ernő**; ברוסית: **Мюллер Осипович Эрнст**; זאלהסנטגרוט, 21 באוקטובר 1886 – ברית המועצות, 25 בדצמבר 1937) היה יהודי-הונגרי, בעל מקצוע, פעיל המפלגה הקומוניסטית. הוא נפל קורבן לטיהורים הגדולים והוצא להורג בהפרת החוק במשפטי הראווה של סטלין.

## ביוגרפיה
מילר נולד ליוז'ף מילר ופאני שטרן. הוא למד רק שש שנים בבית ספר יסודי, ולאחר מכן עזב את לימודיו ועבד כחייט. הוא הצטרף למפלגה הסוציאל-דמוקרטית ההונגרית (MSZDP). במהלך מלחמת העולם הראשונה נתפס על ידי חיל רגלים רוסי כחייל של גדוד הרגלים ה-19 ההונגרי המלכותי שהתארגן בעיר פץ' ונפל בשבי. לאחר שהצטרף למהפכה הרוסית באוקטובר 1917 הצטרף לצבא האדום, ב-1918 הצטרף למפלגה הקומוניסטית של ברית המועצות.

### פעילותו כקומוניסט
הוא חזר להונגריה ב-1921 והקים את מפלגת הקומוניסטים של הונגריה הבלתי חוקית. ב-16 בפברואר 1922 נעצר, אך עבר לרוסיה הסובייטית במסגרת חילופי השבויים ההונגרי-סובייטי בשנים 1928–1929, כחבר בוועדת החוץ של מפלגת הקומוניסטים ההונגרית, ארגן את פועלי צרפת ואת פועלי אוסטריה. הוא נעצר באוסטריה בשנת 1929 מסיבה זו, ולאחר ריצוי עונשו חזר לברית המועצות, שם כיהן בתפקיד ארגוני אחראי במפלגה ופרסם בקביעות בעיתון המפלגה בשפה ההונגרית "**Sarló és Kalapács**" (מגל ופטיש).

### מותו
מילר נעצר ב-14 בנובמבר 1937 בהאשמות מפוברקות במסגרת הטיהורים הגדולים של סטלין, נידון למוות ב-25 בדצמבר והוצא להורג באותו היום. הוא נקבר בבית הקברות דונסקויה. שמו שוקם וטוהר ב-19 בנובמבר 1955.

## לקריאה נוספת
* ארנה מילר. בתוך: לקסיקון ביוגרפי הונגרי. עורכת ראשית אגנש קניירש. 1967.
* ארנה מילר. בתוך: לקסיקון תולדות תנועת העבודה. בודפשט, 1972.

## קישורים חיצוניים
* ארנה מילר ב-Uniopedia
* אינטרנציונליסטים הונגרים במלחמת האזרחים הרוסית

## הערות שוליים

קטגוריה:יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:אוסטרו-הונגרים שנשבו במלחמת העולם הראשונה
קטגוריה:אנשי הצבא האדום במלחמת האזרחים ברוסיה
קטגוריה:מהגרים מהונגריה לברית המועצות
קטגוריה:מבצע חילופי השבויים ההונגרי-סובייטי
קטגוריה:קומוניסטים יהודים הונגרים
קטגוריה:קומוניסטים הונגרים
קטגוריה:קורבנות הטיהורים הגדולים
קטגוריה:הונגרים שנולדו ב-1886
קטגוריה:הונגרים שנפטרו ב-1937
מכון מגיד

**מכון מגיד ללימודי המשך, תעודה ופיתוח מקצועי** הוא מרכז ללימודי חוץ רב תחומיים, מיסודה של האוניברסיטה העברית בירושלים. המכון הוא מוסד ללא כוונת רווח, שמשרדיו הראשיים בקמפוס הר הצופים של האוניברסיטה העברית והוא כולל גם קמפוס בתל אביב-יפו.

## היסטוריה והקמה
### הוועד להשכלת עם ומרכז מרטין בובר
ראשיתו של מכון מגיד בוועד להשכלת העם שהוקם בשנת 1935 ליד האוניברסיטה העברית ופעילותו התגברה החל משנת 1940. הוועד עסק בשנותיו הראשונות בהבאת הרצאות לציבור הרחב בהתיישבות החקלאית ובערי השדה. אלו כללו הרצאות בודדות, קורסים מקצועיים לצמאי דעת והשתלמויות מקצועיות לעובדים בתחום. כן קיים הוועד השתלמויות בקיץ למורים. באמצע שנות ה-40 הוחל בקיום קורסים שנתיים. לאחר הקמת המדינה עסקה המחלקה להשכלת העם בעיקר בהכשרת מורים להוראת עברית למבוגרים. בראש המחלקה עמד ד"ר גדעון פרוידנברג. 

בשנת 1966 נכנס קלמן ירון לתפקיד מנהל המחלקה. לאחר פטירתו של מרטין בובר תרמה משפחתו את הריהוט של חדר עבודתו למרכז לחינוך מבוגרים על שם מרטין בובר באוניברסיטה העברית. לאחר מלחמת ששת הימים וחזרת האוניברסיטה העברית להר הצופים, הוחלט להקים את הבניין של המרכז בהר הצופים בהשקעה של מעל מיליון ל"י, ליד בניין רוזנבלום, וב-30 באוקטובר 1967 הונח אבן פינה לבניין. במקביל פתחה המחלקה אולפן עברי ערבי במנזר האחיות ציון בעיר העתיקה. הבנייה החלה באמצע שנת 1971 ומומנה על ידי תורמים מגרמניה וקרן רוטשילד.

בשנת 1972 שונה שם המחלקה להשכלת עם ל"מרכז מרטין בובר לחינוך מבוגרים". המרכז יזם אז חוגי לימוד במדע, ספרות ואמנות והוציא לאור פרסומים שונים לחינוך מבוגרים. כן ארגן המרכז נופשי עיון בקריית האוניברסיטה. המרכז גם נתן חסות לאולפן ללימוד עברית בחברון.

הבניין נחנך במחצית הראשונה של 1974.

### מכון מגיד
בשנת 1988 הוקם "המרכז ללימודי חוץ ולימוד קיץ" שפעל כגוף עצמאי, ובשנת 1992 אוחדו שני המרכזים לגוף אחד שנקרא "מרכז מרטין בובר ללימודי חוץ ולחינוך מבוגרים". המרכז עסק בלימוד והקניית השכלה ומיומנויות מקצועיות למבוגרים ללא תואר אקדמי, וכמו כן בלימודי המשך ובפיתוח והכשרת מומחים בחינוך מבוגרים.

בשנת 1996 צורף למרכז מרטין בובר גוף חדש בשם "מכון מגיד ללימודי המשך" – מרכז שהוקם על ידי איזידור ואירה מגיד, זוג נדבנים מאוסטרליה שפעלו לקידום החינוך בחברה הישראלית, בין היתר על ידי פיתוח פרויקטים חינוכיים וכן תרומות לבניית מבנים חדשים באוניברסיטה העברית. עיקר עיסוקו של המרכז היה פיתוח תוכניות הוראה חדשניות למבוגרים, והיחידות החלו לפעול כיחידה אורגנית אחת בשם "מרכז מרטין בובר לחינוך מבוגרים ומכון מגיד ללימודי המשך".

בשנת 1998 הוסב שם היחידה ל"מכון מגיד ללימודי המשך".

## פעילות המכון
מכון מגיד מהווה את המרכז ללימודי חוץ של האוניברסיטה העברית בירושלים ועוסק בפיתוח וניהול תוכניות לימודים וקורסים בתחומים מגוונים ברחבי הארץ, לקהלים שונים. במכון מוצעות תוכניות להכשרה מקצועית בתחומים שונים, לימודי שפות, השתלמויות והתמחויות ספציפיות לבעלי תארים אקדמיים, לימודי תעודה והמשך וכן תוכניות לימוד לפיתוח אישי ומקצועי.

עוד מציע המכון את תוכנית מעל"ה המאפשרת לאנשים מעל גיל 35 להשתלב בלימודים אקדמיים באוניברסיטה ללא צורך במבחן פסיכומטרי.

המרצים במכון נמנים עם סגל המרצים של האוניברסיטה העברית, נוסף על מומחים בעלי ידע בתחומם.

מכון מגיד פועל תחת דירקטוריון שחברים בו חברי סגל מהאוניברסיטה העברית ונציגי ציבור. נכון לשנת 2022 עומד בראש הדירקטוריון פרופ' יוסף זעירא.

## מנכ"לי מכון מגיד

## קישורים חיצוניים
* 

## הערות שוליים

*
האוניברסיטה העברית בירושלים
קטגוריה:קמפוס האוניברסיטה העברית בהר הצופים
מדוזה (להקה)

**מדוזה** (באנגלית: **Meduza**; לעיתים מסוגנן כ-**MEDUZA**) הוא הרכב מוזיקלי מוזיקה אלקטרונית איטלקית המורכב מלוקה דה גרגוריו, מטיאס ויטלה וסימון ג'יאני.

## קריירה
ב-1 בפברואר 2019, הלהקה הוציאה, בשיתוף עם הלהקה הבריטית, גודבויז, את הסינגל "Piece of Your Heart". השיר הגיע, בשיאו, למקום הראשון בבולגריה, למקום הראשון במקסיקו, למקום הראשון ברוסיה, למקום הראשון בסרביה ולמקום הראשון במצעד שירי הדאנס קלאב בארצות הברית.

ב-11 באוקטובר 2019, הלהקה הוציאה, בשיתוף פעולה עם הזמרת-יוצרת הבריטית, בקי היל, והלהקה הבריטית, גודבויז, את הסינגל "Lose Control". השיר הגיע, בשיאו, למקום השני במצעד הדאנס הבריטי ולמקום הראשון במצעד שירי הדאנס קלאב בארצות הברית.

ב-14 בפברואר 2020, הלהקה הוציאה, בשיתוף פעולה עם הזמרת-יוצרת הבריטית, SHELLS, את הסינגל "Born to Love".

ב-30 באוקטובר 2020, הלהקה הוציאה, בשיתוף פעולה עם הזמר-יוצר האירי, דרמוט קנדי, את הסינגל "Paradise". הסינגל הגיע, בשיאו, למקום הראשון בהונגריה, למקום הראשון במצעד הסינגלים האירי ולמקום השני במצעד הדאנס הבריטי.

ב-14 במאי 2021, הלהקה הוציאה, בשיתוף פעולה עם Elroii, את הסינגל "Headrush".

ב-29 באוקטובר 2021, הלהקה הוציאה, בשיתוף פעולה עם המוזיקאי האירי, הוזייר, את הסינגל "Tell It to My Heart". השיר הגיע, בשיאו, למקום העשירי במצעד שירי הדאנס/אלקטרוני בארצות הברית.

ב-22 ביולי 2022, הלהקה הוציאה, בשיתוף פעולה עם ג'יימס קרטר, אלי דוהה ו-Fast Boy , את הסינגל "Bad Memories". השיר, הגיע, בשיאו, למקום ה-14 במצעד שירי הדאנס/אלקטרוני בארצות הברית.

ב-10 במאי 2024, הלהקה הוציאה, בשיתוף פעולה עם ואן ריפאבליק ולאוני  את הסינגל "Fire", השיר הרשמי ליורו 2024. הסינגל הגיע בשיאו למקום העשירי בלטביה.

ב-2024, הלהקה הופיעה במקום ה-100 ברשימת 100 התקליטנים של מגזין DJ Mag.

## קישורים חיצוניים

* 

## הערות שוליים

קטגוריה:אמני וירג'ין רקורדס
קטגוריה:תקליטנים איטלקים
קטגוריה:הרכבים מוזיקליים
Us and Them (אלבום של שיינדאון)

***Us and Them*** הוא אלבום האולפן השני של להקת הרוק האמריקאית שיינדאון. האלבום שוחרר ב-4 באוקטובר 2005, והוקלט בג'קסונוויל ובסנפורד שבפלורידה. מהאלבום יצאו שלושה סינגלים, ששניים מתוכם, "Save Me" ו-"I Dare You" שימשו כנעימות של אירועי שלם וצפה של ה-WWE, אירוע "ללא רחמים 2005" (No Mercy 2005) ואירוע "רסלמניה 22" בהתאמה.

זה האלבום האחרון של הלהקה שבו השתתפו שני חברי ההרכב המקורי שלה, הגיטריסט ג'סין טוד והבסיסט בראד סטיוארט.

ב-19 במרץ 2018 קיבל האלבום מאיגוד תעשיית ההקלטות האמריקאי מעמד של אלבום פלטינה לאחר שנמכרו ממנו למעלה ממיליון עותקים בארצות הברית.

## רצועות
מילות כל השירים נכתבו על ידי ברנט סמית, סולן הלהקה.

## רצועות נוספות

נוסף עליהם הופיעה באינטרנט גרסה של השיר "Shed Some Light" שמבוצע כדואט של סמית יחד עם ליזי הייל, סולנית להקת היילסטורם. גרסה זו לא שוחררה מעולם באופן רשמי.

## משתתפים
;שיינדאון
* ברנט סמית – שירה
* ג'סין טוד – גיטרה
* בראד סטיוארט – גיטרה בס
* ברי קרץ' – תופים

;משתתפים נוספים
* פול פלורי – צ'לו
* חואן פרז – מאראקס
* אוליביה בטליה – דוברת בקטע הפתיחה "The Dream"

## מיקומי שיא

## קישורים חיצוניים

## הערות שוליים

קטגוריה:אלבומי שיינדאון
קטגוריה:אלבומים באנגלית
קטגוריה:אלבומי חברת אטלנטיק רקורדס
צינור הנפט דרוז'בה

[ממוזער|350x350 פיקסלים| צינור דרוז'בה עובר דרך [אוקראינה ובלארוס.]]
[ממוזער| מקטע מעל פני הקרקע של צינור הנפט ([לבוב (מחוז)|באזור לבוב)]]
**צינור הנפט דרוז'בה** (ברוסית: нефтепровод; מכונה גם **צינור הידידות** ו**צינור הנפט קומקון**) הוא צינור הנפט הארוך בעולם ומרשתות צינורות הנפט הגדולות בעולם. הוא מעביר נפט במרחק של כ-4,000 קילומטרים (כ-5,500 קילומטרים על שלוחותיו) מרוסיה לנקודות באוקראינה, בלארוס, פולין, הונגריה, סלובקיה, צ'כיה וגרמניה.

פירוש השם "דרוז'בה" הוא "ידידות", רמז לעובדה שהצינור סיפק נפט לאזורים המערביים של ברית המועצות שנזקקו לאנרגיה בגוש הסובייטי לשעבר, ולמערב אירופה. כיום, זהו העורק הראשי הגדול ביותר להובלת נפט רוסי (וקזחי) ברחבי אירופה.

## היסטוריה
ב-18 בדצמבר 1958, התקיימה בפראג הישיבה העשירית של המועצה לסיוע כלכלי הדדי (קומקון), בה התקבלה ההחלטה ונחתם הסכם על בניית צינור נפט גולמי מברית המועצות לפולין, צ'כוסלובקיה, גרמניה המזרחית והונגריה. בניית הצינור הארוך החלה בשנת 1960. כל מדינה סיפקה את חומרי הבנייה, המכונות והציוד הדרושים. צ'כוסלובקיה קיבלה נפט ראשון ב-1962, הונגריה בספטמבר 1963, פולין בנובמבר 1963 וגרמניה המזרחית בדצמבר 1963. הצינור הופעל בשלמותו באוקטובר 1964. הנפט הראשון שנשאב דרך צינור דרוז'בה מקורו בשדות הנפט במחוז טטרסטן וסמרה (קויבישב). בשנות ה-70 הוגדלה עוד יותר מערכת הצינורות של דרוז'בה עם בניית קווים מקבילים גאוגרפית.

## נתונים טכניים אודות הבנייה
הצינורות יוצרו בברית המועצות ופולין, שסתומים בצ'כוסלובקיה, משאבות בגרמניה המזרחית והונגריה סיפקה מערכות תקשורת ואוטומציה. עלויות הבנייה היו כ-400 מיליון רובל. הצינור חוצה 45 נהרות מרכזיים בדרך למרכז אירופה.

## מפעילים
החלק הרוסי של הצינור מופעל על ידי חברת הנפט טרנסנפט באמצעות חברת הבת שלה OAO MN Druzhba. המפעיל בבלארוס הוא Gomeltransneft Druzhba, באוקראינה UkrTransNafta, בפולין PERN Przyjazn SA, בסלובקיה Transpetrol AS, בצ'כיה Mero, ובהונגריה MOL.

## קישורים חיצוניים

## הערות שוליים

קטגוריה:קומקון
קטגוריה:יחסי ברית המועצות – גרמניה
קטגוריה:ברית המועצות: יחסי חוץ
קטגוריה:צינורות נפט
קטגוריה:פולין: כלכלה
קטגוריה:סלובקיה: כלכלה
קטגוריה:צ'כיה: כלכלה
קטגוריה:אוקראינה: כלכלה
קטגוריה:בלארוס: כלכלה
קטגוריה:הונגריה: כלכלה
קטגוריה:גרמניה: כלכלה
קטגוריה:יחסי אוקראינה–רוסיה
קטגוריה:יחסי גרמניה–רוסיה
קטגוריה:בלארוס: מבני תחבורה
קטגוריה:פולין: מבני תחבורה
מד מים

250px|ממוזער|שמאל|מד מים מכני
**מד מים** הוא מכשיר מדידה המודד את נפח המים שעברו בצינור שמד המים מחובר אליו. המדידה משמשת לחיוב צרכן המים (כגון משק בית) במחיר המים שצרך. בנוסף לכמות המים שזרמו, מדי מים מציגים גם את הספיקה (קצב הזרימה).

מדי מים מודדים את נפח המים ביחידת מידה מקובלת: בדרך כלל מטרים מעוקבים או ליטרים, אך גם  או גלונים.

## בישראל
בישראל מיוצרים מדי מים על ידי חברת ארד בע"מ. החברה מייצרת מדי מים רגילים (המצריכים אדם שיגיע אל מד המים לשם קריאת המדידה הרשומה בו), וכן מדי מים לקריאה מרחוק. יצרן ישראלי נוסף הוא חברת דורות מגופי פיקוד ובקרה בע"מ.

### מד מים דיגיטלי ושמירת שבת
250px|ממוזער|שמאל|מד מים דיגיטלי
מדי המים הישנים בישראל היו מכניים לחלוטין והמדידה התבצעה באמצעות מערכת גלגלי ספרות, ללא חילול שבת. בראשית המאה ה-21 הותקנו ברשויות מקומיות רבות בישראל מוני מים דיגיטליים, המכילים כרטיס פיקוד ממוחשב ואמצעים לשידור הנתונים. מאחר שמד המים ובעקבותיו המונה מושפעים ישירות מזרימת המים, נוצר מצב שהאדם שפותח בביתו את ברז המים, מפעיל את המערכת הדיגיטלית שבמד המים. פעולה זו כרוכה בהפעלת זרם חשמלי, ולמצער בהגברת זרם כזה. בשל מיקומם של מונים אלו בשטחים הציבוריים של בנייני המגורים, המודעות אליהם פחותה, ושומרי שבת רבים לא הבחינו בבעיה ההלכתית שנוצרה עם ההתקדמות במערכת מדידת המים. "משמרת השבת" העלתה את הנושא למודעות באמצעות פרסום חוברות הדרכה בבתי הכנסת ומודעות ביומון החרדי "יתד נאמן". ברשויות מקומיות חרדיות כמו בני ברק, נעצרה למעשה החלפת מדי המים, ויזמים אחדים יצרו מספר מדי מים דיגיטליים בעלי מנגנון שנותן מענה הלכתי לבעיות ההלכתיות שהועלו. לחלק מהמונים אישור הלכתי של "משמרת השבת", ולאחרים ניתנו אישורים מגורמים רבניים אחרים.

השיטה שהוצעה היא הפסקת הקריאה והרישום הדיגיטליים החל מכניסת השבת ועד למוצאי השבת, בשעוניים ההלכתיים מצויה מערכת מכנית שיודעת להסתנכרן עם המערכת הדיגיטלית.

## קישורים חיצוניים

*

קטגוריה:מכשירי מדידה
קטגוריה:מים
אמנת החלוקה על מעמדו ותנאיו של צי הים השחור

**אמנת החלוקה על מעמדו ותנאיו של צי הים השחור** מתייחסת לשלוש אמנות בין רוסיה לאוקראינה שנחתמו ב-28 במאי 1997, לפיהן הקימו שתי המדינות שתי ציים לאומיים עצמאיים ובהתאם למוסכם הן חילקו ביניהן את הנשק, החימוש ואת הבסיסים באזור הים השחור.

במסגרת ההסכם נקבעו תנאים לביסוס צי הים השחור הרוסי בקרים. בנוסף שלושה ימים לאחר מכן נחתמה אמנה בדבר ידידות, שיתוף פעולה ושותפות בין שתי המדינות. ההסכם קבע את עקרון השותפות האסטרטגית, ההכרה בחסינות הגבולות הקיימים, וכיבוד שלמות טריטוריאלית ומחויבות הדדית לא להשתמש בשטחה כדי לפגוע בביטחון זה של זה. ב-2014, רוסיה ביטלה באופן חד צדדי את אמנת החלוקה לאחר שסיפחה את קרים.

## רקע
בעקבות התפרקות ברית המועצות הודיעו רוסיה ואוקראינה על הקמת צבאות עצמאיים. בינואר 1992 נשיא רוסיה, בוריס ילצין, דחה את דרישת נשיא אוקראינה, ליאוניד קרבצ'וק, לקבל לפיקודו את צי הים השחור. זאת לאחר שצקרבצ'וק הכריז כי אוקראינה תעביר לפיקודה את הצי, שכלל 300 כלי שיט. גם מפקד צי הים השחור, האדמירל איגור קאסאטונוב, אמר בתגובה כי קציני הצי לא יישבעו אמונים לאוקראינה. באפריל 1992 הכריזו בנפרד רוסיה ואוקראינה על בעלות על הצי. אולם אחר כך פתחו קרבצ'וק וילצין במשא ומתן על עתידו. לאחר כ-5 שנים של משא ומתן נחתם הסכם על הקמת ציים נפרדים, והוסדר מעמדה של נוכחות צי הים השחור הרוסי בסבסטופול ובחצי האי קרים בהסכם חכירה.

ב-12 ביוני 1997 הונף לראשונה בבסיס צי הים השחור דגל הצי הרוסי. נושאת המטוסים האדמירל קוזנצוב שהיא נושאת מטוסים היחידה שנבנתה בתקופת ברית המועצות הועברה לצי הצפוני של רוסיה, אך ללא מטוסים וטייסים שנשארו באוקראינה.

## פרטי ההסכם
* צי הים השחור הסובייטי שבסיסו היה אז בחצי האי קרים, חולק בין רוסיה (כ-81.7% ממנו) לאוקראינה (כ-18.3% ממנו). בתמורה, רוסיה הסכימה לשלם כ-526 מיליון דולר כפיצוי על חלקה בצי המחולק.
* אוקראינה הסכימה להחכיר לרוסיה מתקנים ימיים של קרים ל-20 שנה עד 2017, עם אפשרות לחידוש אוטומטי של 5 שנים נוספות. רוסיה תשלם לאוקראינה כ-97 מיליון דולר בשנה עבור החכירה של הבסיסים באזור חצי האי קרים. תשלום זה נוכה מעלות הגז הרוסי שסופק לאוקראינה. האמנה גם אפשרה לרוסיה להחזיק עד כ-25,000 חיילים, כ-24 מערכות ארטילריה, כ-132 כלי רכב משוריינים ו-22 מטוסים צבאיים בחצי האי קרים.
* בהתאם להסכמות בין הצדדים רוסיה לא יכולה להוסיף ספינות נוספות לבסיסיה בחצי האי קרים והחלפות ספינות הייתה צריכה להיות מתואמים עם אוקראינה.
* רוסיה הייתה מחויבת "לכבד את ריבונותה של אוקראינה, לכבד את חוקיה ולמנוע התערבות בענייניה הפנימיים של אוקראינה" ויתרה מכך, אנשי צבא רוסים נאלצו להציג את תעודות הזיהוי הצבאיות שלהם בעת חציית הגבול האוקראיני-רוסי ולקבל אישור מעבר מהרשויות באוקראינה

הסכם רביעי, שנקרא "הסכם חרקוב" נחתם ב-21 באפריל 2010 והאריך את חוזה החכירה עד 2042 (עם אפשרות לחידוש לחמש שנים נוספות) בתמורה לחוזה מוזל רב שנתי שבו רוסיה תספק לאוקראינה גז טבעי רוסי במחירים זולים יותר.

ב-28 במרץ 2014, בעקבות סיפוח קרים, הגיש נשיא רוסיה, ולדימיר פוטין הצעות לדומה הממלכתית על סיום מספר הסכמי רוסיה  אוקראינה, כולל הסכם החלוקה של צי הים השחור והסכם חרקוב. הדומה הממלכתית אישרה את ביטול ההסכמים הרוסים-אוקראינים הללו פה אחד על ידי כ-433 חברי הפרלמנט ב-31 במרץ 2014.

## קישורים חיצוניים

## הערות שוליים

קטגוריה:משבר קרים
קטגוריה:יחסי אוקראינה–רוסיה
קטגוריה:רוסיה: אמנות והסכמים
קטגוריה:1997 ברוסיה
קטגוריה:רוסיה: צבא וביטחון
קטגוריה:אוקראינה: צבא וביטחון
גדר הגבול אוקראינה–רוסיה

[ממוזער|ראש ממשלת אוקראינה, [ארסני יאצניוק, מבקר באתר העבודה של מכשול רוסיה-אוקראינה. אוקטובר 2014]]
**גדר הגבול בין רוסיה לאוקראינה** נועדה למניעת התערבות צבאית רוסית באוקראינה ולקידום יוזמת נסיעות ללא ויזה מאוקראינה למדינות האיחוד האירופי.

ראש ממשלת אוקראינה, ארסני יאצניוק, הציג את הפרויקט הזה ב-3 בספטמבר 2014, והבנייה החלה רשמית ב-2015. ביוני 2020, משמר הגבול של אוקראינה ציפה שהפרויקט יסתיים עד 2025. עם זאת, בהודעה לפוקוס בינואר 2022, הם ציינו כי הפרויקט הושלם בעלות של  2.5 מיליארד הריבניה. 

ב-24 בפברואר 2022, כל עבודות הבנייה שנותרו על המכשול הושעו עקב הפלישה הרוסית לאוקראינה.

## היסטוריה
לאחר ההתערבות הצבאית הרוסית באוקראינה ב-2014, ביוני 2014, הפוליטיקאי ואיש העסקים האוקראיני איגור קולומויסקי הציע שאוקראינה תקים גדר גבול לאורך הגבול עם רוסיה. ב-3 בספטמבר 2014, ראש ממשלת אוקראינה, ארסני יאצניוק, הודיע כי אוקראינה תחזק את גבולה עם רוסיה וכינה את הגדר "פרויקט החומה". פיקוד הכוחות נגד הטרור של אוקראינה קבע כי "תוכננו שני קווי הגנה, ומטרתם העיקרית היא למנוע את חדירת האויב לשטח אוקראינה". לדברי יצניוק, הפרויקט היה נחוץ כדי לנתק את התמיכה הרוסית במורדים באזור דונבאס שהתקוממו במהלך מלחמת האזרחים באוקראינה וגם כדי להשיג הסכם תנועה ומעבר ללא ויזה עם האיחוד האירופי.

ב-12 בספטמבר 2014 הקצתה ממשלת אוקראינה כ-100 מיליון הריבניה לבניית ביצורים בגבול עם רוסיה ובגבול עם חצי האי קרים. ב-18 במרץ 2015 הקצתה ממשלת אוקראינה כ-865 מיליון הריבניה נוספים לבניית ביצורים על הגבול בין אוקראינה לרוסיה.

החל ממאי 2015, החלו העבודות להקמת הגדר לאורך הגבול הרוסי עם מחוז חרקוב. כבר באוגוסט 2015, הוכרז כי אוקראינה השלימה כ-10% מקו הביצור, שהן למעלה כ-180 ק"מ של תעלות נ"ט, כ-40 ק"מ של גדר תיל וכ-500 מכשולי ביצור.

באוגוסט 2017 התברר כי סכומים גדולים מהכסף שנועדו לשלם עבור פרויקט נוצלו לרעה ואף נגנבו. הלשכה הלאומית למלחמה בשחיתות הודיעה על מעצרם של כמה אנשים המעורבים בבניית הגדר.

ביוני 2020, שירות משמר הגבול של אוקראינה הצהיר כי הושלמו כ-40% מהפרויקט הושלם. שנה לאחר מכן, במאי 2021 פורסם כי אוקראינה בנתה כבר כ-400 ק"מ של תעלות נגד טנקים, כ-100 ק"מ של גדר רגילה וכ-70 ק"מ של גדר תיל כחלק מ"פרויקט החומה".

## ראו גם

* גבול אוקראינה–רוסיה
* מלחמת אוקראינה-רוסיה

## קישורים חיצוניים

## הערות שוליים

קטגוריה:מכשול מעבר גבול
קטגוריה:מערכות ביצורים
קטגוריה:גבול אוקראינה–רוסיה
בובי סקופילד

**בובי סקופילד**, (באנגלית: **Bobby Schofield**; נולד ב-2 באפריל 1993) הוא שחקן תיאטרון, קולנוע וטלוויזיה אנגלי.

## ביוגרפיה
סקופילד נולד בקירקבי , דרומית מזרחית לליברפול ב-2 באפריל 1993. אביו הוא השחקן אנדרו סקופילד  .

## קריירה
### קולנוע וטלוויזיה
בשנת 2002 שיחק בסרט הקצר "The Complain". בשנת 2004 הופיע לראשונה על מסך הטלוויזיה בסדרת הטלוויזיה הבריטית לילדים, "Grange Hill".

בשנת 2014 שיחק בסרט הקולנוע "הים השחור" לצד ג'וד לאו. ובמיני סדרה "Our World War". באותה שנה שיחק גם בסדרת הטלוויזיה "רופאים". בשנת 2016 שיחק בכמה הפקות בטלוויזיה ובסרטים קצרים.

בשנת 2017 החל לשחק בתפקיד חוזר בסדרה "אבירי הלילה". הוא המשיך לשחק בסדרה גם בעונה השנייה. בשנת 2019 שיחק בסרט "דולי ויילד המופלאה" לצד ביני פלדסטין.

בשנת 2020 שיחק בפרק בסדרת הטלוויזיה "Inside No 9". באותה שנה שיחק בסרט הטלוויזיה "אנתוני".

בשנת 2021 שיחק בסרט הקולנוע "בסגר" בתור נואה, ובתפקיד קטן בסרט הקולנוע "צ'רי" שבוים על ידי האחים רוסו. באותה שנה שיחק בשני פרקים של סדרת הטלוויזיה "כלואים", ובסרט האימה "לא לנשום 2".

בשנת 2022 שיחק במיני סדרה "אן" המתארת את סיפורה של אן ויליאמס הנלחמת לגילוי האמת על מותו של בנה. בשנה זו שיחק גם בסדרת הטלוויזיה, "The Suspect ".

### תיאטרון

סקופילד שיחק בהפקות תיאטרון רבות בהן במחזה "ללכת עד הסוף" המבוסס על סרט באותו שם. בשנת 2018 לוהק לתפקיד במחזמר "The Miracle of Great Homer Street" לצד אביו.

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1993
חיל האוויר האוקראיני

**חיל האוויר האוקראיני** (באוקראינית: **Повітряні Сили України**) הוא הזרוע האווירית של הכוחות המזוינים של אוקראינה. החיל הוקם ב-1992 לאחר התפרקות ברית המועצות. נכון לשנת 2025 מונה החיל כ-220 כלי טיס.
[ממוזער|120x120 פיקסלים|ה[רונדל (תעופה)|רונדל של חיל האוויר האוקראיני]]
מרבית הציוד מבוסס על מטוסים ומערכי הגנה אוויריים סובייטים מכיוון שאוקראינה היוותה מרכיב הגנה משמעותי על רוסיה בתקופת ברית המועצות. עד שנת 2014 סבל החיל מהזנחה. משנה זו, בעקבות המלחמה בדונבאס ופלישת רוסיה לקרים, החלו השקעות ושיפור תחזוקת הציוד של החיל בעיקר בעזרת החברות האוקראיניות אנטונוב ואוקראובורונפרום.

## מבנה החיל
מפקדת החיל ממוקמת בעיר ויניצה.
* מפקדת חיל האוויר – ויניצה
** מפקדה אווירית מערב – לבוב
** מפקדה אווירית מרכז – ואסילקיב
** מפקדה אווירית דרום – אודסה
** מפקדה אווירית מזרח – דניפרו

## טייסות

***טייסת 7*** טייסת להפצצה טקטית הטייסת מפעילה מטוסי סוחוי 24 ומטוסי L-39 אלבטרוס, פועלת מבסיס סטארוקוסטיאנטיניב.

***טייסת 15*** טייסת תובלה מפעילה מטוסי אנטונוב 30,26,25 ומסוקי מי-8, פועלת מנמל התעופה הבינלאומי בוריספיל.

***טייסת 25*** טייסת תובלה מתפעלת מטוסי אנטונוב 26 ואילושין 76 פעלה מבסיס מליטופול עד שקיבלה הוראה לסגת מהבסיס בתחילת מלחמת רוסיה-אוקראינה.

***טייסת 39*** טייסת סוחוי 27 וL-39 אלבטרוס, פועלת מבסיס אוזרן.

***טייסת 40*** טייסת מיג 29 וL-39 אלבטרוס, פועלת מבסיס וסילקיב.

**טייסת 107** טייסת חדשה של מטוסי הF-16 של חיל האוויר האוקראיני. מיקום בסיס אם לא ידוע בגלל המלחמה ושינוי רציף של מיקום המטוסים.

***טייסת 114*** טייסת מיג 29 וL-39 אלבטרוס, פועלת מבסיס איבנו-פרנקיבסק.

***טייסת 203*** טייסת אימונים מתפעלת מטוסי L-39 אלבטרוס ,אנטונוב 26 ומסוקי מי 2 הטייסת פעלה לפני המלחמה בבסיס צ'והויב.

***טייסת 204*** טייסת מיג 29 וL39 אלבטרוס, פועלת מבסיס לוצק.

***טייסת 299*** טייסת סוחוי 25 וL-39 אלבטרוס, פועלת מבסיס קולבאקינו.

***טייסת 383*** טייסת כטבמ"ים שמתפעלת את הTB-2 והטופולב 143,141 פועלת מבסיס חמלניצקי.

***טייסת 456*** טייסת תובלה מתפעלת מטוסי אנטונוב 24,26 ומסוקי מי-8,9, פועלת מבסיס הברישיבקה.

***טייסת 831*** טייסת סוחוי 27 וL-39 אלבטרוס, פועלת מבסיס מירהורד.

## ציוד עיקרי

[ממוזער|מטוס [סוחוי Su-25 של חיל האוויר האוקראיני]]

## קישורים חיצוניים

## הערות שוליים

קטגוריה:הכוחות המזוינים של אוקראינה
קטגוריה:אוקראינה: צבא וביטחון
אוקראינה
ואסילי שבייב

**ואסילי שבייב** (ברוסית: **Василий Шебуев**; 13 באפריל  1777 – 28 ביוני 1855) היה צייר רוסי ורקטור האקדמיה הקיסרית לאמנויות.

## ביוגרפיה
אביו היה בן שושלת אצולה ושימש כאחראי במנהלת האדמירליות הרוסית על ההספקה.

בגיל מוקדם הבחינו ביכולות האמנותיות של ואסילי והוא החל לקחת שיעורים באקדמיה הקיסרית. בשנת 1794, הוא הפך רשמית לסטודנט, ולמד אצל איוואן אקימוב וגריגורי אוגריומוב. הוא זכה במדליית כסף אחרי השנה הראשונה שלו, ובמדליית זהב בשנה שלאחר מכן. בשנת 1797 סיים את לימודיו עם תעודת תואר ראשון. הוא הפך לעוזר הוראה וכעבור שנה הופקד על הוראת רישום לתלמידים צעירים יותר.

בשנת 1803, הוא נשלח ללמוד ברומא, שם הוא תרגל העתקת יצירות המאסטרים הישנים ועשה רישומים אנטומיים מתוך התבוננות בניתוחים. שלוש שנים מאוחר יותר, הוא חזר לסנקט פטרסבורג כדי להשתתף בעיטור קתדרלת קאזאן.

לאחר מכן, חייו הוקדשו לאקדמיה. הוא נבחר לאקדמאי ב-1807, עלה בסולם הדרגות, ובסופו של דבר הפך לרקטור של תחום הציור והפיסול ב-1832. בשנת 1831, הוא השתמש בניסיון הרישום האנטומי שלו כדי לכתוב ספר לימוד באנטומיה לסטודנטים לאמנות. בין אלה שלמדו אצלו באקדמיה, ניתן למנות את קארל ברולוב, אלכסנדר איוואנוב, פיודור ברוני ופיוטר באסין.

בנוסף לתפקידו באקדמיה, הוא מונה להיות מנהל מפעל השטיחים הקיסרי ב-1831, לאחר שמונה קודם לכן לצייר החצר ב-1823. הוא גם מונה למפקח על ציורים בקתדרלה במתחם מגורי משפחת המלוכה צארסקויה סלו ובקתדרלת איסק הקדוש ב-1844.

## גלריה

File:Vasilii ShebuevKamil.jpg|מות קמילה, 1821

File:Vasilii Shebuev Nevski.jpg|אלכסנדר נבסקי, 1836

File:Shebuev Videnie.jpg|"חזון יחזקאל", 1836

File:Shebuev Simeon-Bogopriimets, 1847.jpg|שמעון הקדוש (הבשורה על-פי לוקאס), 1847

File:Self-portrait with fortune-teller by V.Shebuev (1805, Russian museum).jpg|דיוקן עצמי עם מגדת עתידות, 1805


## קישורים חיצוניים

* 

## הערות שוליים

קטגוריה:ציירים רוסים
קטגוריה:ילידי 1777
קטגוריה:נפטרים ב-1855
תהילים מ"ד

**תהילים מ"ד** הוא המזמור ה־44 בספר תהילים ואחד מעשרת המזמורים המיוחסים לבני קורח. קריאת הפרק הומלצה בספרי הסגולות כמצילה מיד אויב.

## תוכן המזמור
מזמור מורכב מ-27 פסוקים ומחולק לארבעה חלקים:

### א'-ט'
המזמור נפתח בשיבוח המשורר את אלוהים: "בְּאׇזְנֵינוּ שָׁמַעְנוּ אֲבוֹתֵינוּ סִפְּרוּ לָנוּ פֹּעַל פָּעַלְתָּ בִימֵיהֶם בִּימֵי קֶדֶם" (ב'). המשורר מתאר כיצד בעבר אלוהים נלחם והושיעה את ישראל מאויביו, ובשל זאת הודה והילל העם את אלוהים: "כִּי הוֹשַׁעְתָּנוּ מִצָּרֵינוּ וּמְשַׂנְאֵינוּ הֱבִישׁוֹתָ" (ח'), "בֵּאלֹהִים הִלַּלְנוּ כׇל הַיּוֹם וְשִׁמְךָ לְעוֹלָם נוֹדֶה סֶלָה" (ט').

### י'-י"ז
לאחר הזכרת העבר, המשורר טוען כי לא כמו בימים הללו, כיום אלוהים לא נלחם עבור העם: "אַף זָנַחְתָּ וַתַּכְלִימֵנוּ וְלֹא תֵצֵא בְּצִבְאוֹתֵינוּ" (י'), "תְּשִׁיבֵנוּ אָחוֹר מִנִּי צָר וּמְשַׂנְאֵינוּ שָׁסוּ לָמוֹ" (י"א), המשורר טוען כי בגלל אלוהים הגיעו התבוסות והמפלות לישראל: "תִּתְּנֵנוּ כְּצֹאן מַאֲכָל וּבַגּוֹיִם זֵרִיתָנוּ" (י"ג), "תִּמְכֹּר עַמְּךָ בְלֹא הוֹן וְלֹא רִבִּיתָ בִּמְחִירֵיהֶם" (י"ג).

### י"ח-כ"ג
המשורר מודיע כי למרות הצרות שנגרמו לעם ישראל, הם לא שכחו אותו ואת בריתו: "כׇּל זֹאת בָּאַתְנוּ וְלֹא שְׁכַחֲנוּךָ וְלֹא שִׁקַּרְנוּ בִּבְרִיתֶךָ" (י"ח), ולא יעבדו אל זר: "אִם שָׁכַחְנוּ שֵׁם אֱלֹהֵינוּ וַנִּפְרֹשׂ כַּפֵּינוּ לְאֵל זָר" (כ"א), מכיוון שהם יודעים את גודלו וכוחו של אלוהים: "הֲלֹא אֱלֹהִים יַחֲקׇר זֹאת כִּי הוּא יֹדֵעַ תַּעֲלֻמוֹת לֵב" (כ"ב).

### כ"ד-כ"ז
חלקו האחרון של המזמור נפתח בקריאת המשורר לאלוהים שיושיע את ישראל: "עוּרָה לָמָּה תִישַׁן אֲדֹנָי הָקִיצָה אַל תִּזְנַח לָנֶצַח" (כ"ד), "לָמָּה פָנֶיךָ תַסְתִּיר תִּשְׁכַּח עׇנְיֵנוּ וְלַחֲצֵנוּ" (כ"ה), "קוּמָה עֶזְרָתָה לָּנוּ וּפְדֵנוּ לְמַעַן חַסְדֶּךָ" מכיוון ש: "כִּי שָׁחָה לֶעָפָר נַפְשֵׁנוּ דָּבְקָה לָאָרֶץ בִּטְנֵנוּ".

המזמור נחתם בתחינת המשורר לאלוהים: "קוּמָה עֶזְרָתָה לָּנוּ וּפְדֵנוּ לְמַעַן חַסְדֶּךָ".

## בתרבות
* הפסוק: "כי שחה לעפר נפשנו, דבקה לארץ בטננו" שזור בשירים **נאר אמונה**, **הן בבקעה** שמושרים על-ידי אהרון הלוי (מוטי ויזל) באלבום **ועינינו תראינה** של יוסי גיל.

## קישורים חיצוניים

## הערות שוליים

מ"ד
שבת בבוקר

"**שבת בבוקר**" הוא שיר עברי מאת תרצה אתר שפורסם בשנת 1973 בספרה "ילד קטן ילד גדול". השיר זכה לפופולריות לאחר שהתפרסם באלבומו ה-27 של אריק איינשטיין "הייתי פעם ילד" (1989), שם הופיע בהפקתו ובעיבודו של יוני רכטר. השיר הפך לפופולרי בתרבות הישראלית ובוצע על ידי אמנים רבים. לדוגמה, בפסטיבל הפסנתר על ידי דנה עדיני, דניאל סלומון ובן ארצי.

## ביצועים
* אריק איינשטיין ויוני רכטר
* מקהלת שרונית

## ספרים
* תרצה אתר, **ילד קטן ילד גדול** (מסדה 1973)
* **היום השביעי: יוצרים ישראלים כותבים על השבת שלהם** (2001), עמ' 200 ואילך.

## קישורים חיצוניים

* 
* 

## הערות שוליים

קטגוריה:סינגלים מ-1989
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי תרצה אתר
קטגוריה:שירים שהולחנו על ידי יוני רכטר
קטגוריה:שירי ילדים
קטגוריה:שירים על בוקר
קטגוריה:שירים על יום השבת
קטגוריה:שירים על מזון ושתייה
__NOTOC__
רכיבתיות

ממוזער|רחוב המיועד לתנועת אופניים, הולנד
בתכנון עירוני, **רכיבתיות** או **רכיבוּת** (באנגלית: Cyclability) מתארת את מידת הנוחות והבטיחות של רכיבה על אופניים באזור נתון. למידת רכיבתיות גבוהה יתרונות כגון שיפור בריאותם של הרוכבים, הורדת רמת זיהום האוויר והרעש בתוך העיר, שיפור זרימת התנועה והעלאת הפריון.

## גורמים משפיעים
ממוזער|נתיב אופניים במונטריאול. ניתן לשים לב לתא-אופן מסומן בירוק המאפשר פנייה שמאלה לאופניים.

### בטיחות
ממוזער|נתיב אופניים, מינסק
המסלול הבטוח ביותר לתנועת אופניים הוא שביל ייעודי לאופניים המופרד מתנועת כלי רכב ממונעים ומתנועת הולכי רגל, אחריהם שבילים בשימוש משותף עם הולכי רגל וייעודים נוספים ולבסוף נתיבים המשותפים עם כלי רכב אחרים. בנוסף, רוחב השביל צריך להיות כזה שיאפשר מעבר של שני זוגות אופניים זה לצד זה בבטחה. 

השביל צריך לאפשר ראות טובה לצמתים ולמקומות בהם נדרשת תגובה מצד הרוכב, תוך הימנעות מעקומות חדות. הצמתים, בתורם, נדרשים להיות מסומנים היטב ומוגנים הן כלפי הרוכבים והן כלפי יתר התנועה. 

על מסלולי הרכיבה להימנע ממכשולים כמו עמודי תאורה או ספסלים. כמו כן יש למנוע מדרגות, ובמקרה זה מקובל השימוש בכבש לאופניים. בנוסף, על המדרכה להיות שטוחה, עם מכשולים מונמכים דוגמת שוליים וחומרים שאינם מפעילים התנגדות רבה מדי, וכן ניקוז ומניעת החלקה בגשם.

### עקביות
על שבילי האופניים לכסות את כל רחבי העיר, כך שיאפשרו הגעה באופניים לכמות הגדולה ביותר האפשרית של יעדים. באופן אידיאלי, צריך להיות שביל אופניים בטווח של 250 מטרים מכל נקודה בעיר. עליהם להיות מחוברים זה לזה באופן רציף, ולהציע חניה לאופניים בתחילתם וביעדיהם. יתר על כן, עיצוב שבילי האופניים נדרש להיות אחיד כך שכל הרוכבים יוכלו להבין בקלות את צורת השימוש בשביל תוך הימנעות מעימותים.

לסיום, כל המסלולים צריכים להיות מתומררים, לרבות היעדים המוצעים בכל אחד מהשבילים.
ממוזער|שביל אופניים בבוסטון

### ישירות
אופניים מונעים בעזרת פעילות גופנית של בני אדם, ולכן על הרשת לאפשר תנועה ישירה ללא מאמץ גדול. כך, יש להימנע או לצמצם במידת האפשר מדרונות או עליות תלולות.

המסלולים נדרשים להיות ישירים ככל הניתן, ללא צורך בסטיות גדולות. עליהם לעבור ברחובות הראשיים המארחים בדרך כלל את רוב החנויות והשירותים וכן נדרשים להימנע ככל האפשר מצמתים הדורשים מאמץ פיזי רב יותר.

## מדדים
אחד המדדים הטובים ביותר למידת הרכיבתיות בעיר היא השיעור המאוזן של המגדרים והגילאים שעושים שימוש באופניים. נשים, ילדים וקשישים הם אלו שיש להם התפיסה הגדולה ביותר של חוסר ביטחון, כך שאם עיר בעלת יכולת רכיבה נמוכה, הם לא ישתמשו באופניים להתניידות. לעומת זאת, הרכב רוכבים הדומה לדמוגרפיה של המקום יעיד על רכיבתיות גבוהה.

## ראו גם

* הליכתיות
* תחבורה בת קיימא
* שביל אופניים
* רכיבה על אופניים בישראל

## קישורים חיצוניים

* 
* 

## הערות שוליים

קטגוריה:תחבורה
קטגוריה:תחבורה בת קיימא
קטגוריה:אופניים
קטגוריה:טכנולוגיה תחבורתית
קטגוריה:תשתיות תחבורה
קטגוריה:תכנון עירוני
קטגוריה:התיישבות בת קיימא
פיה מריה

**פיה מריה** (בגרמנית: **Pia Maria**; נולדה ב-21 במאי 2003) היא זמרת ופזמונאית אוסטרית.

## ביוגרפיה
פיה מריה נולדה בטירול, אוסטריה. היא מאפרת מיומנת ועובדת בתיאטרון הממלכתי של טירול  באינסברוק. כשהייתה בת 16, היא החלה לכתוב שירים.

ב-8 בפברואר 2022, ה-ORF הודיע שפיה מריה, יחד עם LUM!X, תייצג את אוסטריה באירוויזיון 2022, עם השיר "Halo". ב-10 במאי 2022 ביצעו מריה ו-LUM!X את "Halo" על בימת חצי הגמר הראשון של אירוויזיון 2022. הם נכשלו בניסיון להעפיל לגמר התחרות, שהתקיים ב-14 במאי. מאוחר יותר התברר כי אוסטריה דורגה במקום ה-15 בחצי הגמר עם 42 נקודות.

## קישורים חיצוניים

## הערות שוליים

קטגוריה:זמרות אוסטריות
קטגוריה:מאפרים
קטגוריה:פזמונאיות
קטגוריה:נציגי אוסטריה באירוויזיון
קטגוריה:משתתפי אירוויזיון 2022
קטגוריה:זמרות-יוצרות
קטגוריה:זמרים-יוצרים אוסטרים
קטגוריה:ילידות 2003
קטגוריה:אוסטרים שנולדו ב-2003
רצי נחלים

**רצי נחלים** (שם מדעי: Veliidae) היא משפחה של חרקים טורפים בתת-סדרת הפשפשים. הנוהגים לחפש טרף בקבוצות על פני המים. מבחינה חיצונית הם דומים לרצי מים אך גופם קטן יותר בין 1.5 ל 6 מילמטר והחזה רחב באופן ניכר מראשם. ניתן למצוא אותם בבריכות, ליד חופי אגמים ובנהרות ברחבי העולם. מינים מסוימים יכולים להימצא גם על צמחים ליד מים, במי מלח או בבוץ.

## מחזור החיים
כמו כל הפשפשים, רצי המים הם בעלי גלגול חסר. לאחר שלב הביצה, הנימפה משילה את עורה ארבע או חמש פעמים לפני שלב הבוגר.  גם המבוגרים וגם הנימפות חיים יחד בשיתוף פעולה, בקהילות רופפות ולעיתים קרובות ניתן למצוא אותם בקבוצות גדולות. ביצים מוטלות בדרך כלל מתחת למים, מחוברות לקרקעית הנחל, לסלעים או לחומר צמחי ומוחזקים יחד על ידי חומר ג'לטיני. ברוב המינים הנקבות מטילות פחות מ-30 ביצים. נימפות דומות מאוד לבוגרים, אך בעלי פרק אחד בפיסת הרגל האמצעיות והאחוריות בניגוד לשני פרקים אצל הבוגרים. חלק מהמינים חובבים זרימת מים מהירה אך רובם מעדיפים מים רגועים יותר. 

## תפוצה
רצי נחילים היא המשפחה הגדולה ביותר בקרב Gerromorpha ויש לה כמעט 1000 מינים ב-60 סוגים שונים.  תפוצת המינים בעולם מצביעה על שני מוקדי מוצא: אחד באזור הודו-מלאיה ואחר על חופי הים הקריבי.  המרחק הגאוגרפי בין נקודות אלו נובע כנראה מסחף יבשתי. וכיום הם נוכחים בכל היבשות (למעט אנטארקטיקה).

## תיאור
רצי נחלים בעלי גוף סגלגל עד מוארך מכוסה בשערות הידרופוביות. הכנפיים מופיעות בכמה רמות התפתחות מכנפיים מפותחות לגמרי, כנפיים מנוונות ועד חסרי כנפיים. המחושים בעלי ארבע פרקים ארוכים הבולטים מהראש ונראים בקלות. העיניים בדרך כלל גדולות והראש חסר עיניות.  ניתן להבדיל בין זכרים ונקבות על ידי השוק הקדמי. לזכרים יש שוקיים קטנים יותר עם שערות אחיזה דמויות מסרק, בניגוד לרגל הנקבה הפשוטה והגדולה יותר.  רצי נחלים דומים מאוד לרצי מים. אך הם נבדלים מהם באופן מובהק על ידי צורת איברי המין הפנימיים. בדרך כלל מראה חיצוני כללי כגון חזה רחב יותר ורגליים קצרות יותר מספיק כדי להבדיל בין המשפחות.

## רצי נחלים והאדם
מינים אחרים מהסוג *Microvelia* יכולים לשמש בהדברה ביולוגית למשל *M. pulchella* משמש להדברת זחלי יתושים ומינים אחרים בסוג להדברת נימפות עפרוניתיים המזיקות לאורז.

## קישורים חיצוניים

## הערות שוליים

קטגוריה:פשפשאים
קטגוריה:חרקי מים
קטגוריה:חרקים טורפים
קאטפאזר

**מיץ' איידין הנסן** (בדנית: **Mich Hedin Hansen**; נולד ב-9 באפריל 1968), הידוע בשם הבמה **קאטפאזר** (**Cutfather**), הוא מפיק מוזיקלי, כותב שירים, רמיקסר ותקליטן דני.

קאטפאזר כתב, הפיק והכין רמיקסים עבור מספר אמנים, בין היתר לקווין לטיפה, פטי לבל, פייב, אייס אוף בייס, אטומיק קיטן, A1, הסאטרדייז, שייני, ספטמבר, Why Don't We, מלאני סי, אלכסנדרה ברק, צ'לסי גריימס, סיגלה, אולי מארס, וסטלייף, מאמאמו, ליאם פיין, בלו, שיין וורד, זד, שיין פיילן, אלכס ניואל, מטומה, בקי היל, לי ראיין, למר, קיילי מינוג, הפוסיקט דולז, פיקסי לוט, בויזון, הוונטד, ליטל מיקס, קאלום סקוט, דיגיטל פארם אנימלס, JLS, ג'סיקה מאובוי וג'ורדין ספארקס.

ב-2004, הוא זכה, יחד עם רימי , בקטגוריית השיר העכשווי המוצלח ביותר בפרסי אייבור נובלו, על כתיבתו של השיר "Superstar" של כריסטין מילטון .

הוא שפט בעונה הרביעית והחמישית של הגרסה הדנית של *X Factor*.

## קישורים חיצוניים
* 

## הערות שוליים

קטגוריה:רמיקסרים
קטגוריה:פזמונאים
קטגוריה:מפיקים מוזיקליים דנים
קטגוריה:תקליטנים
קטגוריה:דנים שנולדו ב-1968
הקורפוס ה-68 (האימפריה הגרמנית)

**הקורפוס ה-68** (בגרמנית: **Generalkommando zbV 68**) היה קורפוס של צבא הקיסרות הגרמנית במלחמת העולם הראשונה. הוא הוקם במרץ 1918 ופורק בתום המלחמה.

## היסטוריה
הקורפוס ה-68   הוקם במרץ 1918, על ידי שינוי שמו של קורפוס הצפון.

עם תחילת מלחמת החפירות, זיהה הצבא הגרמני כי לא ניתן עוד לקיים את יחידת הקורפוס המסורתית, כלומר אחת המורכבת משתי דיוויזיות. בעוד שבמקרים מסוימים (ובמקומות מסוימים) היה די בקורפוס של שתי דיוויזיות, במקרים אחרים היה צורך ב-5 או 6 דיוויזיות. לכן, תחת פיקודו של הינדנבורג (מקיץ 1916), נוצרו מפקדות קורפוס חדשות ללא דיוויזיות אורגניות.  הקורפוס החדש הזה נקבע כמפקדה כללית לשימוש מיוחד (בגרמנית: **Generalkommandos zur besonderen Verwendung**).

הקורפוס הוכפף לארמייה השמינית במהלך כיבוש המדינות הבלטיות, והחזיק בנארווה עם הדיוויזיה ה-205 עד תום המלחמה. לאחר המלחמה בתבוסת גרמניה ב-1918 פורק הקורפוס וחייליו שוחררו לביתם.

## מפקדים
על הקורפוס ה-68 פיקד גנרל-לויטננט אדולף פון שקנדורף לאורך כל קיומו. 

## לקריאה נוספת

* 


## הערות שוליים

קטגוריה:גייסות הקיסרות הגרמנית
חסרים

**חסרים** היא להקת פולק רוק ישראלית אשר הוקמה ב-1996.

## היסטוריה
הלהקה הוקמה ב-1996 בישראל על ידי האחים אסף ועידית מאיר ובהמשך הצטרף האח הצעיר נדב. כל האחים שרים, נדב ואסף כותבים, מלחינים, מנגנים ואחראים על ההפקה והעיבודים.

השם חסרים, מבטא את הרעיון שיצירה מורכבת מחלקים חסרים. אותם חלקים נהיים שלמים יותר בחיבור בין האמן שמבצע את היצירה לאדם שרואה ומקשיב לה.

אלבום הבכורה של "חסרים" יצא ב 2012 ונקרא על שמה. האלבום מספר את סיפורו של אדם המתמודד עם משברים גדולים בחייו דרך העיניים שלו ושל הקרובים אליו. העיבודים של האלבום ברובם רוקיסטים עם נגיעות קלאסיות.

ב 2017 יצא לאור אלבום שירי משוררים עם לחנים ועיבודים מקוריים של ההרכב. בין המשוררים: דליה רביקוביץ, דוד אבידן, היינריך היינה, ז׳אק פרוור ולאה גולדברג.

## חברי הלהקה
* אסף מאיר - שירה, גיטרות, פסנתר.
* נדב מאיר – שירה, בס, מפוחית, גיטרות.
* עידית מאיר - שירה

## אלבומים
* **חסרים** (2012)
* **חסרים משוררים** (2017)

## קישורים חיצוניים
* אלי אשד, שירי המשוררים של להקת “חסרים”, באתר יקום תרבות
*
*	
*	
*
	

קטגוריה:להקות פולק ישראליות
קטגוריה:להקות פולק רוק
הדיוויזיה ה-205 (האימפריה הגרמנית)

**הדיוויזיה ה-205** (בגרמנית: **205. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-11 בנובמבר 1916 בחזית המזרחית והיא לחמה שם בקרבות השונים, ובכלל זה בקרב ריגה. לאחר כיבוש המדינות הבלטיות נותרה הדיוויזיה בליבוניה ובאסטוניה כחלק מהקורפוס ה-68 עד פברואר 1919, אז פורקה בעקבות כניעת גרמניה במלחמה.

## מפקדים
* קונרד פון בארנפלס-וורנוב (11 בנובמבר 1916–23 ביוני 1918)
* פרנק הרמן זירולד (24 ביוני 1918–22 בספטמבר 1918)
* אלפרד פון בסר (23 בספטמבר 1918–18 בדצמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

205
205
קורמורן אדום-רגל

**קורמורן אדום-רגל** (שם מדעי: *Phalacrocorax gaimardi*) הוא מין של עוף ימי ממשפחת הקורמורניים החי באמריקה הדרומית שלחופי האוקיינוס השקט. מין זה שייך לסוג קורמורן אך מספר חוקרים רואים בו בן לסוג היחידי - **Poikilocarbo**, הקרוב למין קורמורן מנומר ואחרים הכלילו אותו בסוג קורמורן גמדי.

## מאפיינים
אורך גופו של הקורמורן הוא 71–76 ס"מ, מוטת כנפיו מגיעה ל-91 ס"מ בממוצע ומשקלו 1.3-1.5 ק"ג. שני המינים דומים ללא דו-צורתיות זוויגית. לקורמורן זה גוונים אפורים בגופו כשהכנפיים בעלות מעטה לבן משורטט וקצוות שחורים וכן זנב שחור. הכפות אדומות והמקור צהוב ודק בעל בליטה אדומה. הצוואר אפור-כהה עם כתם לבן מצידו. הפרטים הצעירים בעלי גוונים אפורים בהירים יותר וללא עיטורים אדומים.

מין זה שוכן בחופי אמריקה הדרומית הפסיפית שלחופי צ'ילה, האי צ'ילואה ופרו, אף שהוא מגיע לחופי האוקיינוס האטלנטי בסנטה קרוס בארגנטינה וכן בארץ האש. לעיתים נדירות הוא נמצא גם באיים דרומיים יותר.

המין מצוי בלהקות גדולות ובניגוד לרוב הקורמורנים אינו טריטוריאלי. הוא חי לאורך צוקים וחופים ובכמה מצרים ואיים וניזון בצלילות בים מדגים שונים ומסרטנים המתחבאים בין הסלעים.

מצב השימור של הקורמורן אינו בסכנה כיום אך עלול להתקרב לסיכון בעתיד.

## קישורים חיצוניים

קטגוריה:בעלי חיים שתוארו ב-1828
קטגוריה:טקסונים שתוארו בידי רנה לסון
קטגוריה:קורמורניים
קטגוריה:צ'ילה: עופות
קורמורן נאוטרופי

**קורמורן נאוטרופי** (שם מדעי: *Phalacrocorax brasilianum*) הוא מין של עוף ימי ממשפחת הקורמורניים החי באמריקה המרכזית ואמריקה הדרומית בטווח שבין חוף המפרץ וריו גראנדה ועד לצ'ילה וכן לאורך הקריביים, כשרוב האוכלוסיות מקומיות אף שמספר אוכלוסיות נודדות. הוא קרוב ביותר למין קורמורן מצויץ.
## מאפיינים
קורמורן זה בינוני בגודלו ומגיע לאורך 64 ס"מ בממוצע, בעל מוטת כנפיים של 100 ס"מ ולמשקל של 1.1 ל-1.5 ק"ג. הזכרים גדולים יותר מהנקבות, אשר קטנות מהם ב-50 עד 100 גרם בקירוב. למרות הבדלי המשקל אין הבדלים גדולים בין זכרים לנקבות.

הקורמורן בעל כסות שחורה עם פנים צהובות, מקור דק ומעוקל אפור בהיר והגרון חום-צהוב. בעונת הרבייה הקורמורן מגדל נוצות זקורות מצידי ראשו.  

מין זה מצוי הן במים מתוקים והן במים מלוחים ובחופים כשהוא מחפש במים דגים שונים, צפרדעים, ראשנים, שבלולים וחרקים. לרוב הוא מחפש מזון במים רדודים בקרבת היבשה וכן הוא נוטה לדוג בקבוצות, אשר בתורם מונעות דרכי נסיגה מהטרף.

## גלריה

Cormorantloeflingparkvenezuela.JPG
Neotropic Cormorant.jpg
Phalacrocorax brasilianus - Cormorán neotropical (16825689690).jpg
Phalacrocorax brasilianus (Costa Rica).jpg


## קישורים חיצוניים

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:קורמורניים
קטגוריה:פרו: עופות
אלפרד פון בסר

**פרידריך וילהלם ניקולאוס אלפרד פון בסר** (בגרמנית: **Friedrich Wilhelm Nikolaus Alfred von Besser**; 9 במרץ 1854 – 16 במאי 1919) היה גנרל פרוסי שפיקד על כוחות במלחמת העולם הראשונה.

## ביוגרפיה
### ראשית חייו
פון בסר נולד ב-9 במרץ 1854 בפוטסדאם, והיה בנם של הקולונל הפרוסי אדוארד תאודור רודולף פון בסר (1811–1885) ואשתו, לבית פון דרייזה. סבו היה הגנרל הפרוסי אדולף פרידריך פון בסר (1777–1836).

### קריירה צבאית
במהלך מלחמת פרוסיה-צרפת, בסר הצטרף לגדוד רובאי המשמר של הצבא הפרוסי ב-1 באוגוסט 1870 כצוער. עם הגדוד השתתף ב ובהסתערות על לה בורז'ה. על פעולותיו בקרבות עוטר בעיטור צלב הברזל דרגה שנייה, והוא הועלה לדרגת לויטננט ב-5 בינואר 1871. מ-1 באוקטובר 1876 עד 21 ביולי 1879, סיים בסר את לימודיו באקדמיה למלחמה, הועלה לדרגת אובר-לויטננט בשנה שלאחר מכן, וב-1881/1882 שירת מספר פעמים תחת פיקודו של גאורג, נסיך פרוסיה. ב-1 בספטמבר 1886 הוא הועלה לדרגת האופטמן ומפקד פלוגה, עד שלבסוף הועבר לדיוויזיה ה-4 בברומברג כשליש ב-14 בספטמבר 1893, והועלה לדרגת מיור ב-27 בינואר 1894. ככזה, הוא הועבר לרגימנט המשמר ה-3 ב-15 בפברואר 1896, שם קיבל בסר את הפיקוד על הגדוד ה-4. מ-7 בנובמבר 1896 עד 14 ביוני 1898 הוא היה מפקד הגדוד ה-1. לאחר מכן מונה למפקד גדוד היגר של המשמר ובתפקיד זה הועלה ב-18 באוגוסט 1900 לדרגת אוברסט לויטננט. ב-28 באוקטובר 1902 הוא מונה לרגימנט משמר החיים ה-115 (הדוכסות הגדולה של הסן ה-1), וב-27 בינואר 1903 הוא הועלה לדרגת אוברסט. ב-22 במרץ 1907 הוא מונה למפקד חטיבת הרגלים ה-42 בפרנקפורט אם מיין, וב-14 באפריל 1907 הועלה לדרגת גנרל מיור. ב-22 במרץ 1910 הוא הועלה לדרגת גנרל לויטננט ופרש מהצבא.

### מלחמת העולם הראשונה ואחריתו
עם פרוץ מלחמת העולם הראשונה חזר בסר לשירות צבאי, וב-11 בנובמבר 1914 הוא מונה למפקד דיוויזיית המילואים ה-47. בהתחלה הוא לחם עם הדיוויזיה בין המז והמוזל, אולם ב-20 בנובמבר 1914 עברה הדיוויזיה לקרקוב ומ-5 בדצמבר תקפה בקרבות באזור לימנובה-לפאנוב. על הצלחת הדיוויזיה שלו במתקפת גורליצה-טרנוב, זכה בטר בעיטור מסדר הנשר האדום דרגה שנייה עם עלי אלון וחרבות. לאחר מכן, הוא המשיך לפקד עליה בקרבות בחזית המזרחית, ובאפריל 1917 הוא מונה למפקד דיוויזיית הלנדווהר ה-3, עליה פיקד עד להפסקת האש ושביתת הנשק בחזית המזרחית ולאחר מכן השתתף עמה בכיבוש אוקראינה. ב-23 בספטמבר 1918 מונה בסר למפקד הדיוויזיה ה-205, עמה השתתף בכיבוש ליבוניה ואסטוניה. לאחר הסכם שביתת הנשק בין הקיסרות הגרמנית למדינות ההסכמה ופינוי השטחים, בסר שוחרר מהצבא ופרש ב-18 בדצמבר 1918, וב-16 במאי 1919 הוא מת בביתו בברלין.

## קישורים חיצוניים

קטגוריה:גנרלים בצבא הקיסרות הגרמנית
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1854
קטגוריה:גרמנים שנפטרו ב-1919
דיוויזיית המילואים ה-47 (האימפריה הגרמנית)

**דיוויזיית המילואים ה-47** (בגרמנית: **47. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-25 באוגוסט 1914, כחלק מקורפוס המילואים ה-24 בפיקודו של פרידריך פון גרוק בחזית המערבית, אשר הועבר לארמייה החמישית בספטמבר 1914 ולחם במלחמת חפירות בין מז ומוזל. בסוף נובמבר הועברה הדיוויזיה לחזית המזרחית, שם רוכזה באזור קרקוב ונשלחה לארמייה האוסטרית הרביעית בפיקודו של יוזף פרדיננד, ארכידוכס אוסטריה בחזית הקרפטים. היא לחמה בתחילת דצמבר 1914 במהלך קרב לימנובה-לפנוב על הסטרדומקה ליד Muchowka. הדיוויזיה בראשות אלפרד פון בסר יצרה קו קדמי חזק במתקפת הנגד של קבוצת הקורפוס "רוט" בגבעת אורלובקה 597 וברייברוט ולקחה חלק גדול בהצלחה האוסטרית. לאחר הנסיגה הרוסית, הדיוויזיה אבטחה עד מרץ 1915 ב-Dunajec.

בתחילת מאי 1915, הדיוויזיה השתתפה בפריצת הדרך של מתקפת גורליצה-טרנוב, כחלק מהארמייה האוסטרית הרביעית. בין ה-15 במאי ל-23 ביוני, הדיוויזיה עסקה במלחמת חפירות נוספת על גזרת סן ליד נירודה ומזיארניה, ולאחר מכן התקדמה לגזרת וישניה. לאחר לחימה ליד קרסניק, המשיכה ההתקדמות מהויסניקה לנהר וויפרץ בסוף יולי. בין ה-20 באוגוסט ל-3 בספטמבר 1915, הדיוויזיה עקבה אחרי התקדמות הארמייה ה-11 הגרמנית צפונה בין באג וג'סיולדה. בספטמבר 1915 באזור סלונים, ובהמשך לחמה הדיוויזיה תחת קורפוס הלנדווהר בפיקודו של רמוס פון ווירש. בינואר 1916 לחמה הדיוויזיה קרבות עמדה בשטשרה העליונה באזור אוסטרוב כחלק מקורפוס המילואים ה-38, וביולי ובאוגוסט 1916, נלחמה הדיוויזיה בהצלחה נגד התקפות רוסיות בקרב ההגנה בברנוביץ'-גורודיצ'ה ונותרה כפופה לפלגת הארמייה ווירש במשך החודשים הבאים.

בתחילת מאי 1917 חזרה הדיוויזיה לחזית המערבית. עד תחילת יוני היא שהתה באזור טול בקו רמנווויל - רג'ניוויל. לאחר הקרב השני על האן, ביוני 1917, היא חיזקה את העמדות על רכס Chemin des Dames, ועד סוף נובמבר 1917 נלחמה הדיוויזיה בעמדות על האיילט.

מ-21 במרץ 1918, לחמה הדיוויזיה במתקפת האביב הגרמנית באגף הדרומי של הארמייה ה-18, שהתרכזה באזור משני צידי סן-קנטן. הדיוויזיה התקדמה יחד עם "קבוצת גייל" (דיוויזיות הלנדווהר ה-13 וה-47) על פני האואז מאזור לה פר מערבה, ב-22 במרץ הם גברו על תעלת קרוזאט בטרגנייה. עד ה-24 במרץ, הדיוויזיה כבשה את שוני והעצימה את פעולתה של "קבוצת קונטה" (קורפוס המילואים ה-4) על נויון ולאסייני.

לאחר שהועברה לארמייה השביעית בפיקודו של מקס פון בהן באזור לאון, ההתקדמות על פני הוסל לסואסון התרחשה ב-28 במאי. הדיוויזיה הייתה שם בעתודת קורפוס המילואים ה-8 ("קבוצת ויכורה") ולקחה חלק בהתקדמות על Villers-Cotterêts. הדיוויזיה תקפה במרכז גזרת הקבוצה ב-2 ביוני ולאחר מכן נשארה בעתודה בעורף הארטנס עד אמצע יולי. לאחר מתקפת הנגד של בעלות הברית, התרחשה הנסיגה ההכרחית מאחורי האן. הדיוויזיה הגנה עד סוף יולי על קטע וסל בחזית הקשה בין סואסון לריימס, וב-2 באוגוסט 1918 פורקה הדיוויזיה בלורן.

## מפקדים
* בוגיסלב פון בגנסקי (2 באוגוסט 1914–10 בנובמבר 1914)
* אלפרד פון בסר (11 בנובמבר 1914–25 באפריל 1917)
* הרטוויג פון אייכנדורף (26 באפריל 1917–2 באוגוסט 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

47
47